
[image: image1.png]



Parlamentul  României

Camera  Deputaţilor

Comisia pentru Sănătate şi Familie        

Bucureşti, 27 martie 2014

 Nr.4c-8/67             
BIROULUI PERMANENT

AL

CAMEREI DEPUTAŢILOR,

Vă înaintăm raportul asupra proiectului de Lege pentru modificarea şi completarea art.10 din Legea nr.458/2002 privind calitatea apei potabile (PLx451/2013), trimis Comisiei pentru sănătate şi familie spre dezbatere,  în fond, cu adresa nr. PLx 451 din 11 noiembrie 2013.

În raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

RODICA NASSAR

Parlamentul  României

Camera  Deputaţilor
Comisia pentru Sănătate şi Familie        

Bucureşti, 27 martie 2014

 Nr.4c-8/67             

R A P O R T  

asupra proiectului de Lege pentru modificarea şi completarea art.10 din Legea nr.458/2002 privind calitatea apei potabile

 (PLx 451/2013)
În conformitate cu prevederile art. 95 din Regulamentul Camerei Deputaţilor, republicat, Comisia pentru sănătate şi familie a fost sesizată spre dezbatere, în fond, cu proiectul de Lege pentru modificarea şi completarea art.10 din Legea nr.458/2002 privind calitatea apei potabile, trimis cu adresa  nr. PLx 451 din 11 noiembrie 2013.

Senatul, în calitate de primă Cameră sesizată, a adoptat proiectul de lege în şedinţa din 6 noiembrie 2013. 

Potrivit dispoziţiilor art. 75 din Constituţia României, republicată, şi ale art.92 alin. (9) pct. 2, din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 

La întocmirea prezentului raport comisia a avut în vedere :

· avizul negativ al Consiliului Legislativ (nr.429 din 22.05.2013);

· avizul favorabil al Comisiei pentru industrii şi servicii (nr.4c-3/469 din 21.11.2013), cu amendamente;
· avizul favorabil al Comisiei juridice, de disciplină şi imunităţi ( nr.PLx 451 din 9.12.2013);

· punctul de vedere negativ al Guvernului (nr.1979 din 25.10.2013).

Proiectul de lege are ca obiect de reglementare modificarea şi completarea art.12 din Legea nr.458/2002 privind calitatea apei potabile, republicată, în sensul ca apa potabilă îmbuteliată în sticle sau în alte recipiente să fie pusă în consum cu respectarea prevederilor privind ambalarea şi etichetarea produselor alimentare şi cu obligaţia înscrierii pe etichetă a conţinutului de nitraţi şi nitriţi, exprimat în mg/l.
Membrii Comisiei au examinat proiectul de lege, în şedinţa din 25 martie 2014. La lucrările comisiei au fost prezenţi 17 deputaţi din totalul de 18 membri.

La dezbateri a participat, în conformitate cu prevederile art.55 din Regulamentul Camerei Deputaţilor, domnul Răzvan Vulcănescu, subsecretar de stat în cadrul Ministerului Sănătăţii. 

În raport de obiectul şi conţinutul său, proiectul de lege face parte din categoria legilor ordinare.
            În urma dezbaterilor, Comisia pentru sănătate şi familie a  hotărât, cu majoritate de voturi (1 abţinere), să propună plenului Camerei Deputaţilor, respingerea proiectului de lege, din următoarele considerente:

- În conformitate cu dispoziţiile Legii nr.458/2002, care transpune în legislaţia naţională prevederile Directivei 98/83/CE    privind 

calitatea apei destinată consumului uman, toate concentraţiile maxime admise pentru substanţele prezente în apă, au fost stabilite astfel încât acestea să asigure protecţia sănătăţii tuturor categoriilor de consumatori, inclusiv a sugarilor;
- De asemenea, soluţia legislativă propusă poate conduce şi la defavorizarea producătorilor/procesatorilor autohtoni de apă îmbuteliată în raport cu cei din celelalte state membre ale Uniunii Europene.

          PREŞEDINTE,                                                 SECRETAR,

        RODICA NASSAR                                         FLORIN BUICU

                                                                                                           Marinescu Gheorghe - Şef birou

                                                                                                               Întocmit, 

                                                                                                            Spînu Livia – Consilier parlamentar

